
MARTFŰ VÁROS  POLGÁRMESTERÉTŐL

J E L E N T É S

a lejárt határidejű határozatok végrehajtásáról

Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

Martfű Város Önkormányzata Képviselő-testületének 

59/2014.(IV.30.) Ö. határozata

a településüzemeltetési tevékenységről

Martfű Város Önkormányzatának Képviselő-testülete megtárgyalta a településüzemeltetési tevékenységről szóló beszámolót és az alábbi határozatot hozza:

Martfű Város Önkormányzatának Képviselő-testülete megtárgyalta és elfogadja a településüzemeltetési tevékenységről szóló beszámolót.

Feladatul határozza meg:

1. A városüzemeltetési csoport gépeinek, eszközeinek tervszerű, átfogó felújításához, szükség szerinti cseréjéhez ütemterv készítését.

Határidő: 2014. május 31.

Felelős: Dr. Kiss Edit polgármester

             Tóth Ferenc, csoportvezető

2. A bélatelepi önkormányzati üdülő gazdaságos működtetési lehetőségének felülvizsgálatát.

Határidő: 2014. május 31.

Felelős: Dr. Kiss Edit polgármester

             Tóth Ferenc, csoportvezető

Erről értesül:

1./ J.N.Szolnok Megyei Kormányhivatal, Szolnok,

2./ Valamennyi Képviselő, Helyben,

3./ Dr. Kiss Edit, polgármester, Helyben,

3./ Településüzemeltetési Csoport Vezetője, Helyben,

4./ Irattár.

Végrehajtás:

Martfű Város Önkormányzatának Képviselő-testülete megtárgyalta és elfogadta a településüzemeltetési tevékenységről szóló beszámolót

Feladatul határozta meg:

1. A városüzemeltetési csoport gépeinek, eszközeinek tervszerű, átfogó felújításához, szükség szerinti cseréjéhez ütemterv készítését.

A köztisztasági és zöldterület gondozási feladatok ellátására használt szegélynyírók cseréje elengedhetetlenné vált. A gépek átlag életkora meghaladja a 7 évet. Ez üzemóra tekintetében meghaladja az 1000 üzemórát. A gépek javítási költsége minden évben szezon előtt 50 és 100 ezer forintos összeget képviselnek. Az év eleji nagyjavásokon kívül évközben is javításokra szorulnak. Ezek a költségek több tízezer forintos összeget jelentenek így a gépek évi javítási költsége meghaladhatja a 100-150 ezer forintot. Egy új gép ára kb. 230 ezer forint, amelyre 1 év garanciát vállal a forgalmazó, így gyakorlatilag a nem rendeltetésszerű használatból eredő hibákon túl a vásárlási évben nem kell javítási költséggel számolni. 

Jelenleg 8 db Husqvarna 343 típusú géppel rendelkezik az Önkormányzat. Javaslatom szerint évente legalább 4 db gép cseréje lenne indokolt. A javítási költségek egy új gép beszerzési árának kb. a felét tennék ki.

A közúti forgalomban használt gépek átlag életkora kb. 10 év. A 2013. évben több használaton kívüli gépjármű is értékestésre került ill. egy Pronar típusú traktorral és a hozzá tartozó adapterekkel bővült a járműpark. A gépjárművek üzemeltetési költsége az üzemanyag felhasználáson felül a javítási költségekből adódik. (ill. az egyéb járulékos költségek: műszaki vizsgáztatás, biztosítás, stb.) 

A cserére leginkább javasolt gépek a személyszállításra is használt IPC-521 forg.rendsz Opel Vivaro és EUD-594 forg.rendsz Nissan Vanette kisteherautók. Ezek a gépjárművek közel 300 ezer kilométer futásteljesítményűek. A javítási költségük egy-egy műszaki vizsgára való felkészítés közel 200 ezer forintos összeg, és az évközbeni javítási költségük is meghaladja a 100 ezer forintot. Javaslatom, hogy a két gépjármű helyett egy 9 személyes kisbusz vásárlása lenne célszerű újonnan, amivel az estleges személyszállítási feladatokat is el tudnánk látni.

Az egyéb eszközök tekintetében, a közcélú foglakoztatási pályázatoknak köszönhetően javult az eszközállomány minőségi összetétele. A 2013. évben beszerzésre került többek között, egy lombfúvó, akkumulátoros csavarozó, kézi körfűrész, robbanómotoros sövénynyíró. A kézi szerszámok tekintetében is javulást sikerült elérni, vásárlásra kerültek, kapák, ásók, lapátok, gereblyék, lombseprűk, és egyéb köztisztasági feladatok elvégzésére használt eszközök. 

Ütemezés:

· 2014. évben 1 db új szegélynyíró beszerzése támogatott pályázat segítségével (parlagfüves pályázat)

· 2015. évben 2 db új szegélynyíró beszerzése

· 2015. évben új személyszállító kisbusz vásárlása vagy lízingelése, az IPC 521 forgalmi rendszámú és az EUD 594 rendszámú jármű eladása.

2. A bélatelepi önkormányzati üdülő gazdaságos működtetési lehetőségének felülvizsgálatát.

A 2013. évben a kiadások és a bevételek a következő képen alakultak:

	Fonyód-Bélatelep Önkormányzati üdülő pénzforgalmi kimutatása a

	2013. évi szezonra vonatkozóan

	Megnevezés
	Bevétel
	Kiadás

	Személyi juttatások, járulékok
	személyi juttatások összesen
	 
	94 500 Ft

	
	munkaadókat terhelő járulékok
	 
	22 964 Ft

	Egyéb folyó kiadások
	helyi adók, illeték stb. kiadásai
	 
	257 760 Ft

	Különféle dologi kiadások
	vásárolt termékek és szolg. árába besz. ÁFA
	 
	24 548 Ft

	
	vásárolt termékek és szolg. árába be nem sz. besz. ÁFA
	 
	223 565 Ft

	
	belföldi kiküldetés
	 
	3 606 Ft

	
	egyéb dologi kiadások
	 
	784 Ft

	Igénybe vett szolgáltatások kiadásai
	vásárolt élelmezés
	 
	27 717 Ft

	
	szállítás
	 
	7 150 Ft

	
	villamosenergia-szolg. díjak
	 
	209 568 Ft

	
	víz- és csatornadíjak
	 
	158 979 Ft

	
	gépek, berendezések karbantartása
	 
	10 300 Ft

	
	egyéb üzemeltetési, fenntart. szolg.
	 
	176 528 Ft

	
	postaköltség
	 
	1 350 Ft

	
	rovar- és rágcsálóirtás
	 
	45 000 Ft

	
	szemétszállítás
	 
	51 810 Ft

	Készletbeszerzések
	tüzelőanyag beszerzés (gázpalack)
	 
	25 590 Ft

	
	hajtó- és kenőanyag (fűnyírás)
	 
	51 179 Ft

	
	kis értékű tárgyi eszköz beszerzés
	 
	55 110 Ft

	
	egyéb anyagbeszerzés
	 
	71 160 Ft

	
	egyéb készletbeszerzés
	 
	30 262 Ft

	
	tisztítószer
	 
	34 062 Ft

	térítéses üdülések
	gyermek                                        (37 fő / 125 éj ) 1208 Ft/éj
	151 078 Ft
	 

	
	felnőtt                                            (135 fő /  599 éj) 1567 Ft/éj
	938 633 Ft
	 

	térítésmentes üdülések
	Triatlon gyermek                           (23 fő / 161 éj)
	194 327 Ft
	 

	
	Triatlon felnőtt                               (7 fő / 49 éj)
	76 783 Ft
	 

	
	Nyeremény (Rejtvény) felnőtt       (2 fő / 8 éj)
	12 536 Ft
	 

	
	Nyeremény (2012. évi bál) felnőtt (4 fő / 24 éj)
	37 608 Ft
	 

	
	Nyeremény (2013. évi bál) felnőtt (6 fő / 36 éj)
	56 412 Ft
	 

	 
	térítésmentes üdülések összesen:
	377 666 Ft
	 

	
	Bevételek összesen:
	1 089 711 Ft
	 

	
	Kiadások összesen:
	 
	1 583 492 Ft

	
	Különbözet:
	493 781 Ft



A táblázatból látható, hogy a hiány javarészt a vendégek által be nem fizetett térítési díjakból tevődött össze. A kiesett szállásdíjon felül azt is figyelembe kell venni, hogy ezek az üdülővendégek ugyanúgy használták az elektromos áramot, a meleg, ill. a hideg vizet, amelynek költsége hozzáadódott a rezsikiadásokhoz, s amelyek szintén kisebb összegűek lennének, ha csak a térítési díjat fizetők vennék igénybe az üdülőt.

Az üdülő további működtetésénél mindenképpen azt kell eldönteni, hogy az Önkormányzat nyereségorientált, vagy pedig a még gazdaságos, azaz ráfizetés nélküli működtetést tűzi ki célul. 

Ezen kívül át kell gondolni, hogy a jövőben is lehetőséget adunk-e arra, hogy egyes üdülővendégek díjmentesen vegyék igénybe a szálláshelyet, vagy megszüntetjük ezt a gyakorlatot.

A jelenlegi szabályozás szerint a felnőttek naponként 1567 Ft, a gyermekek pedig 1207 Ft szállásdíj megfizetése mellett használhatják az üdülőt.

Amennyiben a nyereségorientált alternatíva kerül elfogadásra, és a díjmentes igénybevételi lehetőséget is fenntartjuk, számításaink szerint 50 %-os térítési díj emelésre lenne szükség ahhoz, hogy a tavalyi nagyságrendű, az üdülőt térítésmentesen igénybevevő vendéglétszám mellett pluszbevétele legyen az üdülő működtetéséből az Önkormányzatnak.

A tavalyi adatok figyelembevételével, amennyiben a ráfizetés nélküli működtetést tűzzük ki célul és a díjmentes igénybevételi lehetőséget is megtartjuk, kb. 35 %-os díjemelésre lenne szükség ahhoz, hogy ne keletkezzen vesztesége az Önkormányzatnak.

Ezen kívül alternatíva lehet még az is, hogy évente meghatározza az Önkormányzat a térítésmentes üdülésre jogosultak létszámát a szálláshelyet lefoglalt vendégek számának figyelembevételével, olyan mértékben, hogy a kieső bevétel miatt ne kerüljön sor a  gazdaságtalan működtetésre.

Martfű Város Önkormányzata Képviselő-testületének

66/2014. (IV.30.) Ö. határozata

Turnyánszkiné Enyedi Andrea részére „Martfű Város Pedagógiai Díja” kitüntetés adomyányozása

Martfű Város Önkormányzatának Képviselő-testülete Turnyánszkiné Enyedi Andrea – a Játékvár Óvoda és Bölcsőde intézményvezető helyettese - részére szakmai pedagógiai munkája elismeréséül „Martfű Város Pedagógiai Díja”-t adományoz.

Az önkormányzat elismerését az erre a célra készített kisplasztika, díszoklevél és bruttó 75.000.-Ft – azaz: Hetvenötezer forint – pénzjutalom testesíti meg, amely a város egész lakosságának tiszteletét és megbecsülését fejezi ki.

A díjat a polgármester adja át a pedagógus nap alkalmából rendezett városi ünnepségen.

Határidő: 2014. május 29.

Felelős Dr. Kiss Edit polgármester

Erről értesülnek:

1./ Jász-Nagykun-Szolnok Megyei Kormányhivatal

2./ Valamennyi képviselő, helyben

3./ Turnyánszkiné Enyedi Andrea, Martfű

4./ Polgármesteri Hivatal Pénzügyi és Adóügyi Iroda, helyben 

Végrehajtás:
A díjat a 2014. május 29-én megtartott ünnepségen adta át Dr. Kiss Edit polgármester. 

Martfű Város Önkormányzata Képviselő-testületének

67/2014. (IV.30.) Ö. határozata

Szabó Józsefné részére „Martfű Város Pedagógiai Díja” kitüntetés adomyányozása

Martfű Város Önkormányzatának Képviselő-testülete Szabó Józsefné – tanító - részére szakmai pedagógiai munkája elismeréséül „Martfű Város Pedagógiai Díja”-t adományoz.

Az önkormányzat elismerését az erre a célra készített kisplasztika, díszoklevél és bruttó 75.000.-Ft – azaz: Hetvenötezer forint – pénzjutalom testesíti meg, amely a város egész lakosságának tiszteletét és megbecsülését fejezi ki.

A díjat a polgármester adja át a pedagógus nap alkalmából rendezett városi ünnepségen.

Határidő: 2014. május 29.

Felelős Dr. Kiss Edit polgármester

Erről értesülnek:

1./ Jász-Nagykun-Szolnok Megyei Kormányhivatal

2./ Valamennyi képviselő, helyben

3./ Szabó Józsefné, Martfű

4./ Polgármesteri Hivatal Pénzügyi és Adóügyi Iroda, helyben

Végrehajtás:

A díjat a 2014. május 29-én megtartott ünnepségen adta át Dr. Kiss Edit polgármester. 

Martfű Város Önkormányzata Képviselő-testületének

68/2014. (IV.30.) Ö. határozata

Biliczné Szabó Gyöngyi részére „Martfű Város Pedagógiai Díja” kitüntetés adomyányozása

Martfű Város Önkormányzatának Képviselő-testülete Biliczné Szabó Gyöngyi – középiskolai tanár - részére szakmai pedagógiai munkája elismeréséül „Martfű Város Pedagógiai Díja”-t adományoz.

Az önkormányzat elismerését az erre a célra készített kisplasztika, díszoklevél és bruttó 75.000.-Ft – azaz: Hetvenötezer forint – pénzjutalom testesíti meg, amely a város egész lakosságának tiszteletét és megbecsülését fejezi ki.

A díjat a polgármester adja át a pedagógus nap alkalmából rendezett városi ünnepségen.

Határidő: 2014. május 29.

Felelős Dr. Kiss Edit polgármester

Erről értesülnek:

1./ Jász-Nagykun-Szolnok Megyei Kormányhivatal

2./ Valamennyi képviselő, helyben

3./ Biliczné Szabó Gyöngyi, Martfű

4./ Polgármesteri Hivatal Pénzügyi és Adóügyi Iroda, helyben

Végrehajtás:

A díjat a 2014. május 29-én megtartott ünnepségen adta át Dr. Kiss Edit polgármester. 

Határozati javaslat:

Martfű Város Önkormányzat Képviselő-testülete

…………./2014.(…….)Ö. határozata 

a lejárt határidejű határozatról  

Martfű Város Önkormányzatának Képviselő-testülete a településüzemeltetési tevékenységről szóló 59/2014.(IV.30.) Ö. határozatát, Turnyánszkiné Enyedi Andrea részére „Martfű Város Pedagógiai Díja” kitüntetés adományozásáról szóló 66/2014. (IV.30.) Ö. határozatát, Szabó Józsefné részére „Martfű Város Pedagógiai Díja” kitüntetés adomyányozásáról szóló 67/2014. (IV.30.) Ö. határozatát, Biliczné Szabó Gyöngyi részére „Martfű Város Pedagógiai Díja” kitüntetés adomyányozásáról szóló 68/2014. (IV.30.) Ö. határozatát, hatályon kívül helyezi.

Erről értesülnek: 

1.Képviselő-testület Tagjai

2. Jász-Nagykun-Szolnok Megyei Kormányhivatal, Szolnok 

Martfű, 2014. június 17.

dr. Kiss Edit 







polgármester 

Készítette: Körmendi Andrásné

Látta: Szász Éva

           jegyző

